cyanic-selkie/wikianc huggingface dataset:
एडोल्फ हिटलर
ऍडोल्फ़ हिटलर (20 अप्रैल 1889 – 30 अप्रैल 1945) जर्मन राजनीतिक नेता आ नाज़ी पार्टी के नेता, 1933 से 1945 ले जर्मनी के चांसलर आ 1934 से 1945 तक ले नाज़ी जर्मनी के फ्यूहरर (नेता) रहलें। एगो तानाशाह के रूप में, हिटलरे दुसरा बिस्व जुद्ध के सुरुआत कइलें जब ऊ पोलैंड पर सितंबर 1939 में हमला क दिहलें, जर्मनी में भइल ब्यापक नरसंहार दि होलोकास्ट में इनके केंद्रीय भूमिका रहल।
बिशेस सापेक्षता
भौतिकी मा बिशेस सापेक्षता एगो अईसन सिद्धान्त हऽ जे काल-अवकाश के बीच के रिश्ता देखावेला। आइंस्टीन के असल लेख के मोताबिक ई दुगो मान्यता प आधारित बाटे:
1. भौतिकी के नियम मय जड़त्वीय फ्रेम में एक्के लेखा काज करेला।
2. अँजोरिया के गतिवेग निर्वात मे ना बदलेला, भले अंजोरा के स्त्रोत गतिमान होखे चाहे ना होखे। ई सिद्धांत पहीलका हाली २६ सितंबर १९०५ में अलबर्ट आइंस्टीन के मे एगो लेख मे छपल रहे।
झींकपानी
झींकपानी भारत के झारखंड राज्य में एक ठो कसबा बाटे।
लीगल टेंडर
हालाँकि, भुगतान में सुबिधा-असुबिधा के चलते भी केहू कौनों लीगल टेंडर के लेवे से मना कर सके ला, आ कुछ देस सभ में अगर देनदारी तत्काल ओही घरी पैदा भइल जब भुगतान कइल जात बा तब भी कौनों खास किसिम के लीगल टेंडर के लेवे से मना कइल गैर-कानूनी ना मानल जाला। उदाहरण खातिर छोट-मोट दुकानदार कौनों सामान बेचे पर बहुत बड़ा नोट लेवे से इनकार कर सके ला।
नोटबंदी
सिक्का का बैंकनोट सभ के सरकार या सरकारी एजेंसी हटा के ओकरे जगह ओही कीमत के दूसर सिक्का या नोट जारी कर सके ले। एह प्रक्रिया में पुराना नोट या सिक्का लीगल टेंडर ना रहि जाला।
जंतर मंतर, दिल्ली
जंतर मंतर भारत के राजधानी नई दिल्ली में एगो अस्थान बाटे जहाँ पुराना समय के खगोलीय गणना करे वाला औजार के रूप में बनावल आर्किटेक्चर मौजूद बाड़ें। ई जयपुर के राजा जय सिंह दूसरा के द्वारा 1924 ई के बाद बनवावल गइल रहे। एकर मूल उद्देश्य पंचांग बनावे खातिर गणना कइल रहे। 1857 के बिद्रोह के समय एकरा के काफी नोकसान पहुचल रहे। बाद में एकरा के फिर से मरम्मत कइल गइल। अब ई एगो पार्क आ पर्यटन स्थल के रूप में दिल्ली में मौजूद बाटे।
लीगल टेंडर
चलन से बाहर निकालल
कौनों सिक्का या बैंकनोट के लीगल टेंडर के खतम कइले बिना भी ओकरा के चलन से उठा लिहल जा सके ला।
यादगार करेंसी/सिक्का
कई बेर सरकार या सरकारी एजेंसी अइसन नोट आ सिक्का भी जारी करे ले जेवन खाली कौनों ब्यक्ति, अवसर या घटना के यादगार के रूप में जारी कइल जालें। हालाँकि, भले ई आम चलन खातिर ना जारी कइल जालें, इनहन के लीगल टेंडर वाला स्टेटस बरकरार रहे ला।
भारत में
भारत में रुपिया वास्तविक लीगल टेंडर हवे। नवंबर 2016 में भारत सरकार पुरान ₹500 ₹1000 के नोट सभ के लीगल टेंडर खतम क दिहलस आ ₹500 के जगह नया नोट निकालल आ हजार के नोट पूरा तौर पर बंद कर दिहल गइल। भारतीय रुपिया, नेपाल आ भूटान में भी लीगल टेंडर बाटे (मने की कानूनी तौर पर देनदारी चुकावे खातिर इस्तेमाल कइल जा सके ला)। हालाँकि, एकरे उल्टा उहाँ के करेंसी भारत में लीगल टेंडर ना हवे।
केबिल पर टिकल पुल
केबिल पर टिकल पुल (अंग्रेजी: केबिल-स्टेइड ब्रिज) में एक या दू ठो पिलर होलें जिनहन से पंखा नियर केबिल निकल के पुल के डेक के सपोर्ट देलीं। ई सस्पेंशन पुल से एह मामिला में अलग होला कि केबिल सभ सीधे पिलर से जुड़ल होलीं, जबकि सस्पेंशन ब्रिज में मुख्य केबिल से खड़ा-खड़ी लटके वाली केबिल सभ के इस्तमाल पुल के डेक के सपोर्ट खातिर होला।
भारत के सभसे लंबा केबिल-टिकल पुल मुंबई-वरली समुंद्र लिंक बाटे। इलाहाबाद में यमुना नदी पर नैनी आ इलाहाबाद शहर के बीच में बनल नया यमुना पुल भी केबिल-टिकल पुल हवे।
बाहुबली 2: दि कन्क्लूजन
बाहुबली 2: दि कन्क्लूजन साल 2017 में रिलीज होखे वाली काल्पनिक इतिहासी ड्रामा के रूप में बनल एक ठो भारतीय फिलिम बा जे पहिली फिलिम बाहुबली: दि बिगेनिंग के अगिला पार्ट हवे। फिलिम के डाइरेक्टर एस॰ एस॰ राजमौलि बाने आ फिलिम में मुख्य कलाकार के भूमिका में प्रभास, राणा दग्गुबती, तमन्ना आ अनुष्का शेट्टी बा लोग।
सुरुआत में दुनों पार्ट के एकट्ठा बजट inr 2500000000, रहल हालाँकि, बाद में दूसरा पार्ट के बजट बढ़ावे के परल। बाहुबली 2 अपना रिलीज से पहिलहीं inr 5000000000 के कमाई क चुकल रहल।
फिलिम के 28 अप्रैल 2017 के पूरा दुनिया भर में एक्के साथ रिलीज कइल गइल। बाहुबली 2 पहिली तेलुगु फिलिम रहल जेकरा के 4K हाई डेफिनिशन फॉर्मेट में रिलीज कइल गइल। एक ठो अनुमान के मोताबिक एह फ़ॉरमेट में फिलिम के देखावे बदे लगभग 200 सिनेमा हाल सभ के परदा के 4K प्रोजेक्टर वाला बानवे के परल।
बाहुबली 2 पहिली अइसन भारतीय फिलिम बन गइल जे सगरी भाषा सभ में खाली तीने दिन के समय में ₹500 करोड़ (₹5 बिलियन) कमाई क लिहलस। बाहुबली 2 पाँच दिन में, भारत के अबतक ले के सभसे ढेर कमाई करे वाली फिलिम भी बन गइल जब ई कुल ₹565 करोड़ (₹5.65 बिलियन) के कमाई कइलस।
अँजोरिया के गतिवेग
निर्वात मे अंजोरा के गतिवेग जेकरा c से देखावल जाला, एगो सार्वभौमिक भौतिक नियतांक बाटे जेकर परयोग भौतिक विज्ञान मे ढ़ेर जगह होखेला। हेकर मान 29,97,92,458 मीटर/सेकेंड होखेला। हेकर मान एह चलते सटिक बाटे काहेकी अंतरराष्ट्रीय परनाली मे मीटर के मान ओतने होखेला जेतना अंजोरा 1/299792458 सेकेंडे मे दूरी चलेला।
गंगा छू
गंगा छू एगो छोटहन, बहुत बेसी ऊँचाई पर, कभीकभार बहे वाली नदी भा जलधारा बा जे मानसरोवर झील के पानी बहा के राकस ताल में ले जाले। हिंदू धर्म में बहुत दिन ले ई मान्यता रहल कि गंगा नदी के मूल सोता मानसरोवर से निकसे ला, हालाँकि गंगा छू नदी के खोज के बाद ई साबित भइल कि मानसरोवर के पानी ई नदी बहा के राकस ताल ले ले जाले जबकि राकस ताल खुद एगो बंद झील हवे आ एकर पानी बहरें ना बहे ला। मानल जाला कि कबो राकस ताल सतलज नदी सिस्टम के हिस्सा रहल आ सतलज एही से निकसे।
पुराना किला, दिल्ली
पुराना किला, भारत के राजधानी दिल्ली मे सभसे पुरान किला बाटे। ई अफ़गान शासक शेर शाह सूरी के बनवावल किला हवे। पुराना किला नई दिल्ली मे यमुना तिरे बसल प्राचीन दीना-पनाह नगर के आंतरिक किला हवे। ई किला के निर्माण शेर शाह सूरी अपना शासन काल में 1538 से 1545 के बीच बनवईले रहले। ई किला, के तीन गो बड़का दुआर बा अऊर किला के दीवार बीसाल बा।
कंबोडिया
कंबोडिया दक्खिनी इंडोचाइना में मौजूद एगो देस बाटे।
एचटीटीपी कुकी
गूगल के प्रोजेक्ट जीरो के रिसर्चर जान हॉर्न के कहनाम बा कि कुकी सभ के बीचा में के इकाई, जइसे कि वाई-फाई प्रोवाईडर, द्वारा भी पढ़ल जा सके ला। उनके सलाह बा कि सर्च करत समय इनकाग्नीटो मोड में सर्च करे के चाहीं अगर अइसन चीज से बचे के होखे।
रुद्रप्रयाग जिला
रुद्रप्रयाग जिला भारत की उत्तराखण्ड प्रान्त में एगो जिला बाटे।
गिरिजा देवी
गिरिजा देवी भारत के प्रसिद्ध शास्त्रीय गायिका रहली।
कैलूडीह
कैलूडीह भारत के झारखंड राज्य में एक ठो कसबा बाटे।
श्वेता तिवारी
श्वेता तिवारी भोजपुरी फिलिम के एगो हिरोइन बानीं।
तिसरी बौद्ध संगीति
दुसरी बौद्ध संगीति प्राचीन काल में बौद्ध धर्म के लोग के तीसरी सम्मलेन रहे सम्राट अशोक के शासन काल में 249 ईपू के लगभग भइल। ई संगीति पाटलिपुत्र (वर्तमान पटना) में संपन्न भइल।
एह संगीति में विनयपिटक, सुत्तपिटक आ अभिधम्मपिटक के रूप में त्रिपिटक के संकलन भइल। एही ले के महेंद श्रीलंका गइलें जहाँ बाद में एकरा के लिख के सुरक्षित कइल गइल।
एह संगीति मुख्य उपलब्धी रहल की एकरे बाद नौ जगह पर धर्म प्रचारक लोग के बौद्ध धर्म के परचार करे खातिर भेजल गइल।
कच्छ के रन
कच्छ के रण भा कच्छ के रन (Rann of Kutch कच्छी भाषा: કચ્છ જો રણ) एगो बिसाल आकार के नमकीन दलदल वाला क्षेत्र बाटे जे मुख्य रूप से भारत के गुजरात राज्य (कच्छ जिला) आ पाकिस्तानी प्रांत सिंध के दक्खिनी नोक पर मौजूद बाटे।  एकरा के बड़का रन आ छोटका रन दू हिस्सा में बाँटल जाला।
कैलास परबत श्रेणी
कैलास परबत श्रेणी (Kailas range) भा तिब्बती भाषा में गैंगडीज शान (Gangdise Shan) चीन के तिब्बत खुदशासित प्रदेश में एगो परबत श्रेणी बा। ई हिमालय-पार (ट्रांस हिमालय) परबत श्रेणी सभ के हिस्सा हवे आ एकर सभसे ऊँच चोटी कैलास परबत (माउंट कैलास) हवे जे हिंदू धर्म में भगवान शिव के अस्थान मानल जाला आ बाकी जैन, बौद्ध आ बोन धर्म में भी पबित्र अस्थान मानल जाला।
कालिकापुर, झारखंड
कालिकापुर, झारखंड भारत के झारखंड राज्य में एक ठो कसबा बाटे।
कुमारकोम लेक रिजॉर्ट
कुमारकोम लेक रिजॉर्ट कुमारकोम नॉर्थ पोस्ट की शांत माहौल में आइल बा।
स्थान
इ रिसोर्ट कोट्टयम रेलवे स्टेशन से लगभग 15 किमी दूर और कोचीन अंतर्राष्ट्रीय हवाई अड्डा से 72 किमी दूर, नेडुम्बसेरी में बा। इ रिसॉर्ट एइसन जगह प बा जहाँ प्रकृति एकर चुंबन ले ले और एकरी अलावा, वेंबनाद झील, केरल बॅकवाटर और कुमारकोम पक्षी अभयारण्य जैसन स्थान एकरी नजदीक आइल बान स। कुमारकोम लेक रिज़ॉर्ट कईगो पिकनिक स्थल जैसे वाइकम बीच, पैतिरमानल द्वीप और अरुविककुशी झरना जैसन स्थान प आसान पहुँच प्रदान करेला।
कुमारकोम लेक रिजॉर्ट चार साल ले भारत की अग्रणी रिसॉर्ट के रूप में प्रशंसित वर्ल्ड ट्रैवल अवार्ड क विजेता रही चुकल बा। एकरी आलावा एके समय समय प निम्नलिखित पुरस्कारन आ सम्मान से नवाजल गइल बा:
सोमा घोष
डॉ. सोमा घोष बनारस में जनमल आ बनारसी इस्टाइल के शास्त्रीय-उपशास्त्रीय संगीत के गायिका बाड़ी। ई भारत के प्रसिद्द शहनाई बजवइया उस्ताद बिस्मिल्ला खान के गोद लिहल बेटी हई। सोमा घोष, बनारसी संगीत के परंपरा अनुसार चैती, कजरी, टप्पा, ठुमरी, दादरा के अलावा गजल गायकी में भी परसिद्ध हई।
डैन डेविड प्राइज
डैन डेविड प्राइज (Dan David Prize) हर साल, इजराइल देस में मौजूद डैन डेविड फाउंडेशन द्वारा दिहल जाए वाला एगो अंतर्राष्ट्रीय पुरस्कार हवे जेह में तीन गो श्रेणी में इनाम दिहल जाला। ई ईनाम इंटरडिसिप्लिनरी रिसर्च खाती दिहल जाला आ इनाम पावे वाला लोग अपने इनाम के राशि के दस प्रतिशत दुनियाँभर के रिसर्च करे वाला युवा लोग खाती दान कइ देला।
सोमा घोष
घोष पहिली अइसन भारतीय गायिका बाड़ी जेकरा के संसद भवन में गावे के मोका मिलल बाटे। भारत सरकार इनके कला के क्षेत्र में योगदान खाती इनका के पद्मश्री सम्मान दिहले बा। वर्तमान में घोष, मुंबई में निवास करत बाड़ी आ एक जमाना के परसिद्ध फिलिमकार नबेंदु घोष के बहुरिया हई।
डैन डेविड प्राइज
भारत के लोग गिनावल जाय तब, सीएनआर राव (2005), जुबिन मेहता (2007), अमिताव घोष (2010) आ श्रीनिवास कुलकर्णी (2017) के ई इनाम मिल चुकल बाटे आ एह साल (2019 में) इतिहासकार संजय सुब्रमण्यम के दिहल जाए वाला बा।
यूनिटी (फिलिम)
यूनिटी (अरथ: एकता) साल 2015 के डाकुमेंटरी फिलिम बा जेकर लेखक, डाइरेक्टर आ प्रोड्यूसर शौन मोंसोन बाड़ें, आ ई 2005 के फिलिम अर्थलिंग्स के अगिला भाग हवे। The film is narrated by one hundred actors, artists, athletes, authors, businessmen, entertainers, filmmakers, military personnel and musicians. The film was released worldwide on August 12, 2015.
लोक संगीत
लोक संगीत (अंग्रेजी:Folk music) कवनो भी संस्कृति में आम जनता द्वारा पारंपरिक रूप से प्रचलित गीत-संगीत के कहल जाला। सामान्यतः ई गाँव-गिरांव में खुद से प्रचलित आ अनाम रचनाकार लोगन द्वारा बनावल रचना होले। लोकगीतन क धुन भी पारंपरिक होले। सामान्य रूप से ई शास्त्रीय संगीत की विपरीत स्वतः उत्पन्न मानल जाला।
नया समय में मेन संगीत से अलग हटिके कम प्रचलित भाषा बोली में रचना के भी लोग संगीत कहल जात बाटे।
भोजपुरी लोकगीत में होली (फगुआ), कजरी, बिरहा, सोहर, बियाह क गीत वगैरह अइसने कुल गीत आवेलें। सोरठी, पूरबी, कहारऊ धुन भी लोकगीत से जुडल बा आ ए धुनन पर होखे वाली वर्तमान रचना कुल के भी लोकगीत कहल जाला। मनोज तिवारी, भरत शर्मा, कल्पना पटवारी, शारदा सिन्हा, मालिनी अवस्थी, निरहुआ, खेसारी, कल्लू, पवन सिंह, गोपाल राय, मदन राय ,आभास चतुर्वेदी, दामोदर राव लोकगीत के अलग अलग विधा के गायक बाढन।
पाश्चात्य लोकगीत में ज्यादातर रचना अकेले आ एगो बाजा कि संघे गावल जाला।
ब्लंट फ़ोर्स ट्रॉमा (फिलिम)
ब्लंट फ़ोर्स ट्रॉमा (Blunt Force Trauma) साल 2015 में आइल अंग्रेजी भाषा के कोलंबियाई फिलिम बा। केन सैंजेल एकर डाइरेक्टर रहलें आ मिकी रौर्के आ फ्रीडा पिंटो मुख्य भूमिका में रहल लोग। ई एक ठो एक्शन-ड्रामा रहल।
चउथी बौद्ध संगीति
चउथी बौद्ध संगीति के नाँव से बौद्ध धर्म के दू ठो संगीति (सम्मलेन) सभ के जानल जाला। एह दु गो में से पहिली श्रीलंका में पहिली सदी ईसा पूर्व में भइल आ एही संगीति में थेरवाद के त्रिपिटक के ताड़ के पत्ता पर लिख के सुरक्षित कइल गइल।
दुसरकी संगीति काश्मीर में पहिली सदी ईसवी में भइल आ ई सर्वास्तिवाद के लोग के संगीति रहे। एकर मुख्य उद्देश्य महायान के कुछ चीज के स्वीकार कइल रहे आ एही संगीति में बुद्ध के पूजा, मूर्ति आ बोधिसत्व के संकल्पना के स्वीकार कइल गइल। एह संगीति में सर्वास्तिवाद के त्रिपिटक के संकलन भइल जवन मूल रूप में संस्कृत में रहे बाकी अब किछु अंश मात्र बचल बाटे, चीनी अनुवाद पूरा मिलेला।
शुभी शर्मा
शुभी शर्मा एक तो भारतीय एक्ट्रेस बाड़ी जे मुख्य रूप से भोजपुरी सिनेमा में सक्रिय बाड़ी। शुभी के उनके 2008 के फिलिम चलनी के चालल दूल्हा खातिर जानल जाला जेह में ऊ दिनेश लाल यादव "निरहुआ" के सोझा काम कइली आ एह फिलिम में अपने रोल खातिर इनके 5वाँ भोजपुरी फिलिम अवार्ड्स में बेस्ट डेब्यू के इनाम मिलल।
एक्टिंग कैरियर
शर्मा आपन एक्टिंग कैरियर के सुरुआत 2008 के फिलिम चलनी के चालल दुलहा से कइली जेह में ऊ निरहुआ के बिपरीत हिरोइन रहली। इनके अन्य उल्लेख जोग फिलिम सभ में आज के करन अर्जुन दिनेश लाल यादव के साथ, भइया के साली ओढ़निया वाली पवन सिंह के साथ, संतान रवि किशन के साथ, आ छपरा एक्सप्रेस खेसारी लाल यादव के साथ रहल बा।
सन 2015 में जॉन अब्राहम के फिलिम वेलकम बैक में एक ठो मशहूर गाना "मैं बबली हुई तू बंटी हुआ..." में शर्मा जॉन के साथ डांस करत लउकली आ उनके डांस के तारीफ भी भइल।
विष्णुपुर गाँवपालिका, सिराहा
नेपाल में नेपालके नया 744 स्थानीय प्रशासनिक इकाई लागू भइला के बाद से सिराहा जिला के पहिले के विष्णुपुर प्र म, राजपुर , थलाहाकटाहा, आ  लक्ष्मीपुर प्र म गांव विकास समिति सभ के मिला के  विष्णुपुर गांवपालिका बनल ह। ई गांवपालिका में 5 गो वार्ड बा। इ गांवपालिका के कूल जनसंख्या 18,522 बा आ क्षेत्रफल 26.34 वर्गकिलोमिटर बाटे । एकर केंद्र पहिले के विष्णुपुर प्र म गाविस के कार्यालय मे राखल गइल बा। इ गांवपालिका के उत्तर मे नरहा गांवपालिका, दक्खिन मे सिराहा नगरपालिका पुरब मे  अर्नमा गांवपालिका आ पश्चिम मे  कल्याणपुर नगरपालिका बाटे!
हंबनटोटा
हंबनटोटा (Hambantota) श्रीलंका के दक्खिनी प्रांत में समुंद्र के किनारे बसल एगो सहर बा। ई अपनहीं नाँव के जिला के मुख्यालय भी हवे। श्रीलंका सरकार एह सहर के लोकेशन के महत्व देख के इहाँ नया बिकास क रहल बा जेह में नया बंदरगाह आ हवाईअड्डा के निर्माण सामिल बा।
प्राचीन
पुराना समय में जब श्रीलंका में इंडोनेशिया, सियाम आ चीन से यात्री लोग आवे, आपन जहाज अंबलनटोटा के गोदावाया नाँव के जगह पर किनारे लगावे काहें से कि ई एगो प्राकृतिक बंदरगाह रहे। एह बड़हन जहाज सभ के "संपन" कहल जाय आ "थोटा" के मतलब बंदरगाह होखे। ई ओह जमाना क बात हवे जब श्रीलंका के एह दक्खिनी हिस्सा में रुहुना नाँव के राज के शासन रहल। "संपनथोटा" से बाद में बदल के एकर नाँव "हंबनटोटा" हो गइल।
लगभग 200 ईसा पूर्ब के आसपास के दौर में श्रीलंका के पहिला राजघराना, अनुराधापुरा राजधानी के साथ, श्रीलंका दीप के उत्तरी भाग में राज करत रहल। अनुराधापुरा के राजा देवानांपिय तिस्स के भाई राजा महानागा कौनों बिबाद के चलते अलग हो के दक्खिनी हिस्सा में रुहुना राज के स्थापना कइलेन। ऊ दक्खिन में महागाम के आपन राजधानी बनवलें आ वर्तमान हंबनटोटा से कुछ दूरी पर तिस्समहाराम में गौतम बुद्ध के पबित्र दांत अस्थापित क के बिसाल मंदिर भी बनवावल गइल रहल।
आधुनिक
लगभग 1801 से 1803 के आसपास, अंगरेज लोग हंबनटोटा के समुंदरी किनारा पर मौजूद एगो चट्टानी हिस्सा पर, इहाँ मौजूद लाइट हाउस के ठीक बगल में, मार्टेलो टावर नाँव के एगो गोल किला बनवावल। एकरे निर्माण के श्रेय कप्तान गोपर के दिहल जाला (हालाँकि एह नाँव के कप्तान के रेकार्ड कवनो ना मिले ला)। ओह समय श्रीलंका में कमांडिंग इंजीनियर कप्तान ब्रिजेज रहलें। ईहो मानल जाला कि ई किला पहिले से मौजूद एगो छोटहन डच किला के जगह पर बनावल गइल। 1803 में इहाँ एचएमएस विलहेम्निया नाँव के जुद्धजहाज रुकल आ आठ लोग के उतरलस जे लोग रॉयल आर्टिलरी से रहे आ लोकल गैरिसन में सामिल भइल, बाद में कैंडी जुद्ध में एह जगह पर हमला रोके में कामयाब भइल।
2 अगस्त से 9 सितंबर 1803 के बीच, सीलोन नेटिव इन्फैंट्री के जे॰ पेंडरगास्ट हंबनटोटा कालोनी के इंचार्ज रहलें आ कैंडी राज के हमला रोके में स्नो शिप मिनर्वा के मदद से कामयाब भइलें। एचएमएस विलहेम्निया से उतरल लोग पहिलहीं उनके सेना में सामिल हो चुकल रहल। कालोनी के सुरक्षा में एह लोग के महत्वपूर्ण भूमिका रहल। कौनो लड़ाई में शामिल होखे के ई एकलौता मोका रहल जहाँ हंबनटोटा के एह मार्टेलो टावर नाँव के किला के कवनो भूमिका रहल (अगर रहल)।
लियोनार्ड वुल्फ़, जे बाद में प्रसिद्द लेखिका वर्जीनिया वुल्फ से बियाह कइलें, 1908 से 1911 के बीच में हंबनटोटा में मौजूद ब्रिटिश कालोनी के प्रशासक रहलें।
भूगोल
हंबनटोटा एगो समुंद्रतटीय सहर हवे। एकर लोकेशन 06°07′28″ उत्तर अक्षांस आ 81°07′21″ पूरबी देशांतर पर बा। शहर के दक्खिन में हिंद महासगर बा आ उत्तर में लगभग 60 km के बाद पहाड़ी इलाका सुरू होला। मैदानी समुंद्रतटीय मैदान के बिस्तार के लंबाई पूरुब-पच्छिम के बा।
शहर में दू गो लैगून बाने कारागान लेवाया आ महा लेवाया । महा लेवाया अब लगभग पूरा सूख गइल बा आ नमक के खेत (साल्ट पैन) के रूप में बा, जबकि कारागान लेवाया समुन्द्र से जुड़ल बा आ बंदरगाह के रूप में बिकसित कइल गइल बा।
शहर के सीमा से सटले, पुरुब ओर कोहोलांकल लेवाया आ अउरी आगे जइले पर मलाला लेवाया बाने आ इनहन के चारों ओर के इलाका के घेर के बुंदाला नेशनल पार्क के रूप में बिकसित कइल गइल बाटे।
शहर के बीचोबीच से नेशनल हाइवे A2 गुजरे ला जे पच्छिम में कोलंबो तक ले जाला।
पौड़ी गढ़वाल जिला
पौड़ी गढ़वाल जिला भारत की उत्तराखंड प्रान्त में एगो जिला बाटे।
काल-अवकाश
भौतिकी मा काल-अवकाश एगो गणितीय मॉडल हऽ जे निर्वात के तीन गो आयाम आ काल के एगो आयाम के एक्के मे जोड़ेला।
प्राइया
प्राइया केप वर्डे के राजधानी हवे। केप वर्डे अफिरका महादीप के पच्छिम में एगो दीपीय देस बाटे जे पर पुर्तगाली शासन रहे। पुर्तगाली भाषा में प्राइआ शब्द के अरथ "बीच" (समुंदरी किनारा) होला। ई शहर केप वर्ड के सैंटियागो दीप पर दखिनी समुंद्री किनारे पर स्थित बा।
कन्द्रा
कन्द्रा भारत के झारखंड राज्य में एक ठो कसबा बाटे।
काल
काल एगो भौतिक राशि हऽ, जेकर इस्तेमाल कोनो घटना कब भइल ई बतावे बदे होखेला।
मोतीलाल बनारसीदास
मोतीलाल बनारसीदास एगो प्रकाशन संस्थान बाटे जवन संस्कृत आ इंडोलॉजी के पुस्तक के प्रकाशन करे ला। एकर हेडक्वॉर्टर दिल्ली में बाटे। शाखा लंदन आ बनारस में भी बा।
धान
एशियाई धान (बैज्ञानिक नाँव: ओराइजा सैटाइवा, Oryza sativa) भा खाली भर धान, एक किसिम के घास हवे जेकर बीया भी धान कहाला आ एही बीया के भूसी बिलगा के चाउर उपराजल जाला जे दुनिया के काफी बड़हन इलाका के जनसंख्या के मुख्य भोजन हवे। एह तरीका से, ई बनस्पति एक किसिम के फसल हवे जे खाद्यान्न खाती खेती क के उपराजल जाला। एह फसल के मुख्य इलाका पूरबी एशिया, दक्खिन-पूर्ब एशिया आ भारतीय उपमहादीप हवें।
हिंद महासागर के दीप सभ के लिस्ट
ई हिन्द महासागर में दीप कुल क लिस्ट हवे
लिखाई
लिखाई या लिपि (Writing system भा script) कौनों भी अइसन तरीका ह जेवना द्वारा बोलल जा सके वाला चीज के देखल जा सके लायक रूप में जाहिर कइल जाला। भाषा के बोलल जाए वाला रूप आ लिखल जाए वाला रूप में से लिखाई के इस्तमाल से लिखल रूप के फायदा ई होला की एह तरह से कौनों बात के सहेज के रखल भी जा सके ला आ एक जगह से दुसरा जगह भेजल जा सके ला।
दुनिया में कई तरह के लिखाई के सिस्टम मौजूद बाड़ें। कुछ अल्फाबेट आ अच्छर के इस्तमाल से जबकि कुछ चित्र के इस्तमाल से भाषा के लिखे के काम आवे लें। लैटिन लिखाई अल्फाबेट सिस्टम आधारित हवे, जबकि भारत में चलन में ज्यादातर लिखाई सब आबूगीडा प्रकार के सिस्टम हवें जिनहन में स्वर आ व्यंजन के एक साथ मिला के लिखल जाला।
सिगमंड फ्रायड
सिगमंड फ्रायड (जनम नाँव Sigismund Schlomo Freud; 6 मई 1856 – 23 सितंबर 1939) एगो ऑस्ट्रियाई न्यूरोलॉजिस्ट आ साइकोएनालिसिस बिधा के संस्थापक रहलें आ मनोरोग सभ के इलाज खाती साइकोएनालिस्ट आ मरीज के बीच बार्तालाप द्वारा इलाज के क्लिनिकल बिधि स्थापित कइलें। सन 1938 में नाज़ी लोग से बचे खाती फ्रायड देस छोड़ दिहलें आ 1939 में इनके निधन यूनाइटेड किंगडम में भइल।
सुहेलवा वाइल्डलाइफ सैंक्चुअरी
सुहेलवा बनजीव बिहार (Suhelva Sanctuary) भारतीय राज्य उत्तर प्रदेश में एगो बनजीव बिहार (सैंक्चुअरी) बाटे। ई प्रदेश के प्रमुख पर्यटन स्थल हवे। पहिले ई सोहेलवा जंगल केनाँव से जानल जाय आ बाद सरकार एकरा के जीव विहार घोषित कइलस।
ई बनजीव बिहार नेपाल के जंगली इलाका सभ से जुडल बा आ ई शेर (टाइगर) के आवास होखे के कारन परसिध हवे। अउरी जानवरन में गुलदार, भालू, हिरन या फिर चीतल पावल जालें।
पेपाल
पेपाल भा पेपैल (PayPal) एगो अमेरिकी ऑनलाइन कंपनी बा जे दुनिया भर में ऑनलाइन पेमेंट आ पइसा ट्रांसफर के सुबिधा दे रहल बा।
कतरास
कतरास भारत के झारखंड राज्य में एक ठो कसबा बाटे।
कुतुब मीनार
क़ुतुब मीनार भारत के राजधानी दिल्ली में एगो इतिहासी बिल्डिंग बाटे। ई यूनेस्को द्वारा बिस्व धरोहर स्थल के दर्जा वाली बिल्डिंग बा। कुताब मीनार, एगो मीनार हवे आ ई एगो लोहा के बनल "विक्ट्री टावर" (बिजय स्तंभ) के साथे कुतुब परिसर के हिस्सा हवे जे दिल्ली के सभसे पुरान किलेबंदी वाला शहर लाल कोट के जगह पर पड़े ला जेकर स्थापना तोमर राजपूत लोग कइले रहल। ई भारत के दक्खिन दिल्ली के मेहरौली इलाका में यूनेस्को के बिस्व धरोहर स्थल बाटे। ई शहर के सभसे ढेर घूमे वाला पर्यटन स्थल सभ में से एक हवे, एकर ज्यादातर हिस्सा 1199 से 1220 के बीच बनल।
एकर तुलना अफगानिस्तान के 62 मीटर के ऑल-ब्रिक (पूरा ईंटा से बनल) मीनार ऑफ जाम से कइल जा सकेला, जवन लगभग 1190 में बनल, जेकर निर्माण क़ुतुब के संभावित सुरुआत से एक दशक पहिले भइल। दुनों के सतह सभ के शिलालेख आ ज्यामितीय पैटर्न से बिस्तार से सजावल गइल बा। कुतुब मीनार में एगो फोंफर शाफ्ट बाटे जे हर स्टेज के ऊपरी हिस्सा में "बालकनी सभ के नीचे शानदार स्टेलेक्टाइट ब्रैकेटिंग" के साथे खुलता बाटे। आमतौर पर भारत में मीनार सभ के इस्तेमाल इतिहास में धीमा रहल बाटे आ अइसन मीनार अक्सर मुख्य मस्जिद से अलगा मौजूद बाड़ें।
अफिरकी धान
अफिरकी धान (बैज्ञानिक नाँव: Oryza glaberrima) धान बंस के दू गो प्रजाति सभ में से एक हवे; ई एक किसिम के घास हवे जेकरा बीया से चाउर उपराजल जाला। मूल रूप से एकर खेती, फसल के रूप में अफिरका के नम गरम इलाका सभ में होखे ला आ कुछ मात्रा में ई अमेरिका महादीप में भी चहुँपल बा।
दरभंगा जिला
दरभंगा जिला बिहार के 38 गो जिला में से एगो ह। ई दरभंगा प्रमंडल के एगो जिला आ मुख्यालय ह।
शीशा गुंबद
शीशा गुंबद भारत के राजधानी दिल्ली में लोधी गार्डेन्स में मौजूद एगो इतिहासी बिल्डिंग बाटे।
टिहरी गढ़वाल जिला
टिहरी गढ़वाल जिला भरत की उत्तराखण्ड प्रान्त में एगो जिला बाटे।
इलेक्ट्रिक कार
साल 2008 के बाद से इलेक्ट्रिक कार के क्षेत्र में भारी बढ़ती देखल गइल बा, एकर कारन बा बैटरी के क्षेत्र में नाया बिकास, डीजल-पेट्रोल के दाम में बढ़ती आ ग्रीनहाउस गैस के निकास कम करे के इच्छा। कई गो नेशनल सरकार आ लोकल सरकार सभ इनहन के बढ़ावा देवे खाती टैक्स क्रेडिट, सब्सिडी आ अउरी बिबिध किसिम के सुबिधा दे रहल बाड़ी सऽ।
तिपिटक
तिपिटक या पाली तिपिटक (Pāli Canon) बौद्ध धर्म के थेरवाद शाखा के मानक ग्रंथ हवें जे पाली भाषा में बाड़ें  सभसे पुरान बौद्ध ग्रंथ बाड़ें।
महासागर
महासागर पृथ्वी पर विशाल पानी क भण्डार वाला समुन्द्र हवें। पृत्वी पर पाँच गो महासागर - प्रशांत महासागर, अटलांटिक महासागर, हिन्द महासागर आर्कटिक महासागर आ दक्षिणी (अंटार्कटिक) महासागर बाटे।
केडला
केडला भारत के झारखंड राज्य में एक ठो कसबा बाटे।
धान (जाति)
ओराइजा एगो घास के जाति हवे जेह में मुख्य रूप से दू गो प्रजाति पावल जालीं, एशियाई धान आ अफिरकी धान जिनहन से चाउर निकालल जाला।
जंगल बुक (2018 फिलिम)
जंगल बुक (Jungle Book) 2018 में रिलीज होखे वाली एक ठो फिलिम बा। ई अंग्रेज लेखक रुडयार्ड किपलिंग के मूल कहानी दि जंगल बुक पर आधारित फिलिम बा जेकर डाइरेक्टर एंडी सेर्किस बाने। फिलिम में भारतीय कलाकार फ्रीडा पिंटो भी रोल कइले बाड़ी।
हुमायूँ के मकबरा
हुमायूँ के मकबरा, भारत के राजधानी दिल्ली में एगो इतिहासी इमारत बाटे।
केंदुआडीह
केंदुआडीह भारत के झारखंड राज्य में एक ठो कसबा बाटे।
मागमपुरा महिंदा राजपक्षे बंदरगाह
मागमपुरा महिंदा राजपक्षे बंदरगाह भा हंबनटोटा बंदरगाह श्रीलंका के दक्खिनी प्रांत में हंबनटोटा शहर में मौजूद बंदरगाह बा। एकरे पहिला चरण के निर्माण के काम साल 2010 में पूरा भइल। 18 नवंबर 2010 के एगो समारोह में एकर उद्घाटन कइल गइल। एकर नाँव, श्रीलंका के राष्ट्रपति महिंदा राजपक्षे के नाँव पर रखल गइल बा।
मधुबनी जिला
मधुबनी जिला बिहार के 38 गो जिला में से एगो ह। ई दरभंगा प्रमंडल के एगो जिला ह। ई बिहार के उत्तरी हिस्सा में बीचोबीच मौजूद बा आ एकरे उत्तर में नेपाल देस पड़े ला। इहाँ के लोकल भाषा मैथिली हवे जबकि सरकारी कामकाज के भाषा हिंदी आ उर्दू ह।
हरमुनिया
हरमुनिया, हारमोनियम या पेटी एक ठो बाजा हवे जेह में भाथी चला के हवा पंप कइल जाला आ पत्ती नियर बटन सभ के दबावे पर हवा अलग-अलग पाइप से निकले ले जिनहन में धातु के पातर पत्ती (रीड) लागल होला जेकरे कंपन से अलग-अलग सुर के आवाज निकले ला।
हरमुनिया मूल रूप से बिदेसी बाजा हवे, वास्तव में ई पंप ऑर्गन के एक ठो प्रकार हवे, जे भारतीय संगीत में अब अतना समाहित हो चुकल बा की ई भारतीय बाजा सभ में बहुत महत्वपूर्ण मानल जाला। लगभग हर तरह के शास्त्रीय, उप-शास्त्रीय या लोगगीत के गवैया लोग गायकी के साथ सहजोगी बाजा के रूप में एकर इस्तेमाल करे ला।
नमकीन दलदल
नमकीन दलदल, नून के दलदल या अंग्रेजी मे साल्ट मार्श (salt marsh), जेकरा के ज्वारीय दलदल भी कहल जाला एक प्रकार के इकोसिस्टम होला जे समुंद्र के किनारे वाला इलाका में जमीन के आ नमकीन पानी भ खारा पानी के बीच वाला हिस्सा होला। ई हिस्सा ज्वार आवे पर पानी के अंदर बूड़ जाला आ जवार उतरले पर उपरा जाला। एह इलाका में ज्यादातर नीमक बर्दाश्त करे वाला पौधा आ घास होखे लीं या छोटहन साइज के झाड़ी होलीं। ई बनस्पति समुंदरी ना होले बलुक मूल रूप से जमीनी होले आ एह नमकीन दलदल सभ के निमार्ण खातिर गाद रोके में इन्हन के महत्व वाली भूमिका होले। नमक के दलदल, पानी के भोजन-जाल  में महत्व वाला योगदान देला आ जमीनी जानवरन खातिर भी भोजन उपलब्ध करावे लें; समुंद्र के किनारा के मैनेजमेंट आ संरक्षण में ही इनहन के भूमिका महत्वपूर्ण बाटे।
खरखरी, धनबाद
खरखरी, धनबाद भारत के झारखंड राज्य में एक ठो कसबा बाटे।
इंडो-ईरानियन भाषा
इंडो-ईरानियन या इंडो-ईरानी, या आर्यन भाषा, इंडो-यूरोपियन भाषा परिवार के सभसे पूरबी शाखा आ सभसे बड़की शाखा हवे (बोले वालन के संख्या के हिसाब से)। एह शाखा के भाषा सभ के बोले वालन के कुल संख्या एक बिलियन  से ढेर बाटे। ई भाषा शाखा पच्छिम में काकेशश (ओस्सेतियन  आ बाल्कन (रोमानी) से पुरुब ओर जिंजियांग (सारिकोली) आ आसाम (असमिया), आ दक्खिन ओर मालदीव (मालदीवी) ले भूगोलीय बिस्तार लिहले बाटे।
द जंगल बुक
द जंगल बुक (The Jungle Book) अंग्रेजी लेखक रुडयार्ड किपलिंग के कहानी संग्रह हवे। एह में जानवर सभ के बोलत बतियावत चित्रित कइल गइल बा। कहानी सभ में "मोगली" नांव के लड़िका मुख्य किरदार बाटे जे जंगल में भेड़िया सभ द्वारा पालल गइल बा। अन्य किरदार में शेर खान आ भालू "बलू" बा सभ।
एह कहानी पर कई बेर फिलिम आ एनिमिएशन सीरीज बन चुकल बा।
समस्तीपुर जिला
समस्तीपुर जिला बिहार के 38 गो जिला में से एगो ह। ई दरभंगा प्रमंडल के एगो जिला ह। एकर कुल रकबा 2904 km² आ जनसंख्या 4,261,566 हऽ।
प्रोटो-इंडो-ईरानियन भाषा
प्रोटो-इंडो-ईरानियन या प्रोटो-इंडो-ईरानी इंडो-यूरोपियन भाषा परिवार के इंडो-ईरानियन शाखा के एक प्रकार के दुबारा खोजल पुरा-भाषा हवे।
कुआला लंपुर
कुआला लंपुर, जेकरा के संक्षेप में "के एल" कहल जाला, मलेशिया के संघीय राजधानी आ सबसे बेसी जनसंख्या वाला नगर ह। एह नगर के क्षेत्रफल 243 कि॰मी॰2 (94 वर्ग मील) बा आ 2012 के अनुमानित जनसँख्या 16 लाख बा। वृहत्तर कुआला लम्पुर, (क्लाँग घाटी) में आसपास के शहरी क्षेत्र सम्मिलित कइल जालन, जेकरा के मिला क एह क्षेत्र के कुल अनुमानित जनसँख्या 72 लाख (2017 में) बा। जनसँख्या आ अर्थव्यवस्था के दृष्टि से इ एह देस के सर्वाधिक तीव्रगति से वृद्धिरत क्षेत्र बा|
विन डीजल
मार्क सिन्क्लेयर (Mark Sinclair ; जनम 18 जुलाई 1967), जिनके विन डीज़ल के नाँव से ढेर जानल जाला, एगो अमेरिकी एक्टर, निर्देशक, फिलिम प्रोड्यूसर आ फिलिम कथाकार बाड़ें। इनके खास परसिद्धि, फिलिम फास्ट एंड फ्यूरियस में डॉमिनिक टोरेटो के रोल खाती आ ट्रिपल एक्स सीरीज में जैन्डर केज के रोल खाती बा। वन रेस फिल्म्स नाँव के, विन डीजल के आपन प्रोडक्शन कंपनी भी बा आ एह कंपनी के हिस्सेदारी ऊपर बतावल फिलिम सिरीज सभ के प्रोडक्शन में बा।
डीजल दि पैसिफायर (2005) आ फाइंड मी गिल्टी (2006) नियर फिलिम सभ में भी काम कइलेन। आवाज-कलाकार के रूप में इनके आवाज दि आयरन जायंट (1999) में सामिल बा, क्रॉनिकल्स ऑफ दि रिडिक फ्रेंचाइज के वीडियो स्पिनऑफ में भी इनके आवाज बा, आ गार्जियंस ऑफ दि गैलेक्सी (2014) आ एकर 2017 सीक्वल में भी बा। डीजल, मल्टी-फेसियल नाँव के छोट-फिलिम में एक्टिंग भी कइलें आ कहानी लेखन, डाइरेक्ट करे के काम भी कइलें। पूरा फीचर-लेंथ के ड्रामा स्ट्रे'ज में भी इनके एक्टिंग, लेखन आ डाइरेक्शन तीनों काम रहल। डीजल वन रेस फिल्म्स, रेस ट्रेक रेकार्ड्स आ टाईगन स्टूडियोज नियर प्रोडक्शन कंपनी सभ के संस्थापक बाड़ें।
जिनगी
डीजल के जनमनाँव मार्क सिन्क्लेयर हवे आ इनके जनम अल्मीडा काउंटी, कैलिफोर्निया में भइल आ ई आ इनके भाई पॉल दुनों जन जोड़ुआ हवे लोग। इनके महतारी डेलोरा शेर्लीन (सिन्क्लेयर) एगो ज्योतिषी हई।  डीजल के कहनाम बा की "उनके जातीयता मिलजुल किसिम के बा"। इनके महतारी के पुरखा लोग अंगरेज, जर्मन आ स्कॉट हऽ। डीजल अपना जैविक पिता से कभो ना मिलल हवें आ उनके कहनाँव की "हम अपना महतारी से इहे जनलीं कि हमार संबंध कई संस्कृति सभ से बा"। डीजल अपना के "निश्चित रूप से रंग वाला (यानी गोरा)" कहे लें, आ इहो बतावे लें कि उनके महतारी बाप के संबंध अमेरिका के कई इलाका में बहुबियाह वाला क़ानून के कारण अबैध रहल होखित। कौकेशियाई महतारी आ एफ्रो-अमेरिकी बाबूजी इरविंग एच विन्सेंट, जे एक्टिंग इंस्ट्रक्टर (एक्टिंग सिखावे वाला) आ थियेटर मैनेजर हवें, द्वारा इनकर लालन-पालन न्यू यॉर्क में भइल।
सफ़दरजंग के मकबरा
सफ़दरजंग के मकबरा भारत के राजधानी दिल्ली में एगो इतिहासी इमारत बाटे। ई बलुआ पत्थर आ मार्बल के बनल इमारत मुगल प्रधानमंत्री सफ़दर जंग खातिर बनल रहे आ 1754 ई में बन के पूरा भइल।
विन डीजल
पेसा
विन डीजल के पहीलका पात्र 1990 मे आइल अवाकेनिंग फिलिम मे रहे। 1994 मे ई एगो मल्टी फेशियल नांव के छोट चलचित्र लिखलन आ बनवलन, जे कैनेस फेस्टिवल मे देखावल गइल।
खेलारी
खेलारी भारत के झारखंड राज्य में एक ठो कसबा बाटे।
सहरसा जिला
सहरसा जिला बिहार के 38 गो जिला में से एगो ह। ई कोसी प्रमंडल के एगो जिला ह।
चाउर
चाउर (Rice; हिंदी: चावल) धान के बीया के भूसी हटा देवे के बाद बनल अनाज हवे। बनस्पति बिज्ञान के वर्गीकरण अनुसार ओराइजा जाति के घास के दू गो प्रजाति अफिरकी धान (ओराइजा ग्लैबेरिमा) आ एशियाई धान (ओराइजा सैटाइवा) सभ के बिया से चाउर उपराजल जाला। एकर खेती खाद्यान के रूप में होखे ला आ दुनिया में, उत्पादन के वजन के हिसाब से ई तिसरा नंबर के सभसे ढेर पैदा होखे वाली फसल हवे (चाउर, 741.5 मिलियन टन 2014 में), एकरा ले ढेर गन्ना (1.9 बिलियन टन) आ मक्का (1.0 बिलियन टन) बस दू गो फसल के उत्पादन होला।
ई आदमिन के मुख्य भोजन के हिस्सा हवे, खासकर के एशिया के लोग के, जबकि मक्का आ गन्ना के पैदावार मनुष्य खातिर सीधे भोजन के अनाज के रूप में ना होला, एही कारण चाउर सभसे प्रमुख अनाज मानल जाला। मनुष्य द्वारा भोजन के रूप में इस्तेमाल होखे वाला ई अनाज, अगर पूरा दुनिया में लोग द्वारा लिहल जाए वाली कैलोरी के हिसाब से देखल जाय, भोजन से मिले वाली कैलोरी के पाँचवाँ हिस्सा पूरा करे ला। चाउर के बिबिध प्रकार के किसिम बाड़ी सऽ आ एह से बने वाला पकवान बहुत प्रकार के बाड़ें।
चाउर के सभसे चलनसार पकवान, जे भारत में इस्तेमाल होला, भात हवे। भात-दाल आ करी-चावल (करी में रसदार तरकारी भा मीट शामिल रहे ला) भारतीय भोजन के सभसे महत्व वाला हिस्सा हवे। फ्राइड राइस, बिरियानी, इडली वगैरह कई अउरी भारतीय भोजन सभ चाउर से बने लें।
देव पटेल
देव पटेल (जनम 23 अप्रैल 1990) एक ठो भारतीय अंग्रेज एक्टर बाने। इनके 2008 में आइल फिलिम स्लमडॉग मिलियनायर में जमाल अहमद नाँव के किरदार खातिर प्रसिद्धि मिलल।
सिंहा
सिंहा, नरसिंहा एक ठो पुराना भारतीय बाजा हवे जे सींह के आकार के होला आ मुँह से हवा फूँक के बजावल जाला। एकर विवरण भारत के प्राचीन ग्रंथ सभ में भी मिले ला। उत्तरी भारत में अब ई लगभग बिलुप्त हो चुकल बा। दक्खिनी भारत में एकरा के शृंगा कहल जाला।
ई परंपरागत रूप से जानवर के सींह से बनावल जाय आ अंग्रेजी के ऍस (S) अक्षर के आकार के होखे।
तुरही, धूतुर या तुतुही आमतौर पर सिंहा के छोट बाकी मिलत जुलत बाजा के कहल जाला। तुरही में खाली एक ठो मोड़ होला, यानि ई S आकार के बजाय C आकार के होला।
मनोबिज्ञान
मनोबिज्ञान, मन आ बेहवार के बिज्ञान हऽ, एह में सगरी सचेतन आ अचेतन अनुभव आ बिचार के सब पहलू के अध्ययन सामिल बा। ई एकेडमिक बिसय हवे आ सामाजिक बिज्ञानन में गिनल जाला। एह बिसय में कौनों सिंगल परानी (ब्यक्ति भा जानवर) या फिर अइसन परानी सभ के समूह के अध्ययन केस के रूप में भी कइल जाला आ अइसन केस स्टडी सभ के आधार पर आम नतीजा आ सिद्धांत भी बनावल जालें।
इतिहासी बिकास के क्रम में मनोबिज्ञान के परिभाषा भी बदलत रहल बा; आत्मा के बर्णन से सुरू हो के, मन के बिज्ञान, अनुभव (सचेत अनुभूति) के बिज्ञान, आ बिचार के बिज्ञान; आ अंत में बेहवार के बिज्ञान के रूप में परिभाषित कइल गइल बा।
मनोबिज्ञान के अध्ययन करे वाला ब्यक्ति के मनोबैज्ञानिक कहल जाला। मनोबैज्ञानिक लोग के समाज बिग्यानी या बेहवार बिज्ञानी के रूप में भी देखल जा सके ला। मनोबैज्ञानिक लोग मानसिक फंक्शन सभ के ब्याक्तिगत आ सामाजिक बिचार-बेहवार पर परभाव के समझे के कोसिस करे ला।
मनोबिज्ञान के वर्तमान स्वरुप, एगो साइंस के रूप में, पच्छिमी बिचार, अध्ययन आ रिसर्च पर आधारित हवे हालाँकि कुछ बिद्वान लोग भारतीय मनोबिज्ञान के बात भी करे लें जे पच्छिमी मनोबिज्ञान से पहिले से मौजूद बा भले ई स्वतंत्र बिज्ञान के रूप में ना रहल बलुक दर्शन के शाखा के रूप में रहल।
अर्नमा गाँवपालिका
अर्नमा गाँवपालिका, नेपाल के प्रदेश संख्या २ के सिराहा जिला में स्थित एक ठो गाँवपालिका बा। नेपाल में नया 744 स्थानीय प्रशासनिक इकाई लागू भइला के बाद से सिराहा जिला के पहिले के अर्नमा लालपुर, महनौर, गौरीपुर आ कृष्णपुर गांव विकास समिति सभ के मिला के  अर्नमा गांवपालिका बनल ह। ई गांवपालिका में 5 गो वार्ड बा। इ गांवपालिका के कूल जनसंख्या 22,912 बा आ क्षेत्रफल 37.76 वर्गकिलोमिटर बाटे।
एकर केंद्र पहिले के अर्नमा लालपुर गाविस के कार्यालय मे राखल गइल बा। एह गांवपालिका के उत्तर मे गोलबजार नगरपालिका दक्खिन मे औरही गांवपालिका पुरब मे सुखीपुर नगरपालिका आ पश्चिम मे विष्णुपुर गांवपालिका बाटे।
भूगोल
अर्नमा गांवपालिका नेपाल के सिराहा जिला के हिस्सा हवे आ ई नेपाल में दक्खिनी-पूरबी हिस्सा में पड़े ला। ई इलाका नेपाल के तराई वाला इलाका हवे, मने कि पहाड़ प्रदेश के दक्खिन में समथर जमीन वाला इलाका हऽ।
स्थानिय प्रशासन आ शामिल इकाई सभ
नेपाल के बाकी गाँवपालिका सभ नियर, अर्नमा गाँवपालिका में भी स्थानीय प्रशासन के ब्यवस्था बा। इहवों, गाँवपालिका के एक ठो कार्यालय बा आ गाँवपालिका के स्थानीय प्रशासन गांव कार्यपालिका द्वारा चलावल जाला जेकर अध्यक्ष आ उपाध्यक्ष चुनाव होकर चुनल जाला।
गाँवपालिका में आवे वाला गाँव सभ, जिनहन के पाहिले गाँउ बिकास समीति (गाविस) कहल जाय, के बिबरन नीचे दिहल गइल बा:
अर्नमा लालपुर
अर्नमा गाँवपालिका के इकाई बा। पहिले ई अर्नमा लालपुर गाविस के रूप में रहल। नेपालके सन 2011 के जनगणना अनुसार अर्नमा लालपुर के 1,731 घर मे कूल जनसंख्या 9,241 बाटे। एह में मरदाना लोग के संख्या 4,444 आ औरत लोग के संख्या 4,797 बा।
महनौर
अर्नमा गाँवपालिका के इकाई बा। पहिले ई महनौर गाविस के रूप में रहल। नेपालके सन 2011 के जनगणना अनुसार महनौर के 1,060 घर मे कूल जनसंख्या 6,365 बाटे। एह में मरदाना लोग के संख्या 2,976 आ औरत लोग के संख्या 3,389 बा।
कृष्णपुर बिर्ता
अर्नमा गाँवपालिका के इकाई बा। पहिले ई कृष्णपुर बिर्ता गाविस के रूप में रहल। नेपाल के सन 2011 के जनगणना अनुसार कृष्णपुर के 736 घर मे कूल जनसंख्या 4,277 बाटे। एह में मरदाना लोग के संख्या 2,087 आ औरत लोग के संख्या 2,190 बा।
नुप्त्से
नुप्त्से नेपाली हिमालय के महालंगुर हिमाल इलाका में खुम्बु क्षेत्र में एगो परबत चोटी बाटे।
वैशाली जिला
वैशाली जिला भारतीय राज्य बिहार के 38 गो जिला सब में से एगो जिला हऽ। ई सांस्कृतिक रूप से मिथिला क्षेत्र आ प्रशासनिक रूप से तिरहुत प्रमंडल के भीतर आवे ला आ बिहार राज्य के लगभग बीचोबीच वाला इलाका में गंगा नदी के उत्तर में पड़े ला। जिला के मुख्यालय हाजीपुर हवे जे बिहार के राजधानी पटना के जोड़ुआ शहर हवे।
जिला के नाँव प्राचीन नगरी वैशाली के नाँव पर रखल गइल हवे। एह जिला के बसाढ़ नाँव के गाँव के लगे पुरनका वैशाली शहर के अवशेष मौजूद बाड़ें। एही के नाँव पर ई जिला 1972 में मुजफ्फरपुर से अलग क के बनावल गइल।
प्राचीन इतिहास
जिला के नाँव प्राचीन नगरी वैशाली के नाँव पर रखल गइल हवे जबकी खुद वैशाली के नाँव महाभारत जुग के राजा विशाल के नाँव पर पड़ल रहे। इलाका में बौद्ध आ जैन धरम के आगमन से पहिलहीं, वैशाली शहर बज्जी संघ के राजधानी रहल, अंतिम जैन तीर्थंकर महावीर स्वामी के जनम (ल. 599 ईपू.) से पहिले, ई पता चले ला की ई दुनियाँ के पहिला गणतंत्र रहे जइसन कि बाद के समय में प्राचीन यूनान में डेवेलप भइलें। अपना जमाना में वैशाली प्राचीन महानगरी रहल आ मिथिला के बज्जि संघ के राजधानी रहल जेकरे अंतर्गत वर्तमान बिहार के लगभग पूरा हिमालई तराई के इलाके आवे।
प्राचीन वैशाली इहाँ के राजनर्तकी अंबपाली (आम्रपाली) खातिर परसिद्ध हवे जिनका बारे में कई गो बुद्ध कालीन कथा मिले लीं; बाद में ई बौद्ध धरम अपना लिहले रहली। बतावल जाला की इनहीं के दान कइल आम के बगइचा में बुद्ध आपन 45वाँ वर्षा-वास कइलें आ एकरे बाद कुशीनगर के ओर चल गइलें।
आधुनिक पुरातात्विक खोदाई में वैशाली से लगभग एक हजार मोहर मिललीं सऽ जे 3सरी-4थी सदी ईस्वी के मानल जालीं आ एहिजा के खोदाई से इहो परमान मिले लें कि गुप्तकाल में एकर महत्व कम होखे लागल रहे आ गुप्तोत्तर काल में शहर के पतन भइल। वर्तमान वैशाली जिला के भीतर, हाजीपुर के पूरुब ओर एगो अस्थान पर खोदाई में चेचर के सभ्यता के पता लागे ला जे पाल बंस के शासन काल में एगो शहर के रूप में बिकसित रहल।
आजादी के बाद
भारत के आजादी के समय वर्तमान वैशाली जिला के इलाका बिहार के तत्कालीन जिला मुजफ्फरपुर के हिस्सा रहल। 1972 में मुजफ्फरपुर के बिभाजन कइल गइल आ सीतामढ़ी आ वैशाली जिला के नाँव से दू गो अलगा जिला बनावल गइल। वैशाली के मुख्यालय पटना के नगीचे, गंगा-पार बसल शहर हाजीपुर के बनावल गइल।
भूगोल
प्रशासनिक बिभाजन में ई तिरहुत प्रमंडल के हिस्सा हवे। वैशाली जिला, बिहार राज्य के लगभग बीचोबीच स्थित बाटे। एकर कुल रकबा 2036 km2 बाटे। एकरे उत्तर में मुजफ्फरपुर जिला, पूरुब में समस्तीपुर जिला, दक्खिन में पटना जिला आ पच्छिम में सारन जिला (मुख्यालय छपरा) पड़ें लें। भौतिक भूगोलीय दृष्टि से ई जिला गंगा के बिचला मैदान में पड़े ला। ई गंगा नदी के उत्तर में हवे आ एकरे पच्छिम में सारन जिला से अलगा करे वाली गंडक (नारायणी) नदी बहे ले।
बया नदी जिला के लगभग बीचोबीच से हो के बहे ले आ उत्तर-पच्छिम से दक्खिन-पूरुब दिसा में एकर बहाव हवे। ई गंडक (नारायणी) के बेसी पानी (spill over) से बने वाली नदी हवे जे मुजफ्फरपुर जिला के उत्तर-पच्छिम से निकले ले आ वैशाली जिला के पार क के समस्तीपुर जिला में दलपत सिंह सराय के लगे गंगा में मिल जाले। बया नदी में भयानक बाढ़ के सीजन होखे ला जब नारायणी आ गंगा दुनों बढ़िया जालीं; गंडक से एकरा के पानी मिले लागे ला आ गंगा में बाढ़ एकरे पानी के निकास के रोक देले।
जलवायु के हिसाब से ई जिला कोपेन के बर्गीकरण के Cwg ग्रुप में आवे ला जहाँ सभसे ठंढा महीना जनवरी आ सभसे गरम महीना मई-जून होखे लें। जून के शुरुआत में इहाँ मानसून के सीजन शुरू होखे ला जे बरखा के सीजन हवे; जुलाई-अगस्त सभसे बेसी बरखा वाला महीना होखे लें। जाड़ा में बहुत ठंढा बढ़े पर शीत-लहरी चले ला।
प्रशासनिक बिभाजन
बिहार में जिला के प्रशानिक रूप से तहसील (अनुमंडल भा सब-डिवीजन) आ बिकास खंड (सीडी ब्लॉक) सभ में बाँटल जाला। एह बिभाजन के हिसाब से वैशाली जिला में तीन गो अनुमंडल बाड़ें आ 16 गो सीडी ब्लॉक बाड़ें:
जनसांख्यिकी
2011 के भारत के जनगणना के अनुसार वैशाली जिला के कुल आबादी 3,495,021 रहल, ई लगभग पनामा के बरोबर, चाहे अमेरिकी राज्य कनेक्टिकट के बरोबर बाटे। एकरा चलते वैशाली जिला के रैंक 86वाँ (भारत के 640 जिला सभ में) रहल। जिला के जनसंख्या घनत्व 1717 PD/sqkm रहल। दशक 2001-2011 में आबादी में बढ़ती के दर 28.58 % रहल। एहिजा मानव लिंगानुपात 892 औरत हर 1000 मरद पर, आ कुल साक्षरता दर 66.60 % रहल। जिला में अनुसूचित जाति आ अनुसूचित जनजाति के आबादी क्रम से 21.12 % आ 0.07 % रहल।
कुछ अन्य तथ्य देखल जाय तब: वैशाली बिहार के 10वाँ सभसे बेसी आबादी वाला जिला हवे आ ई बिहार के सभसे घन बसाव वाला जिला सभ में 4था रैंक पर बाटे। मानव लिंगानुपात के मामिला में ई बिहार में 34वाँ आ शिशु लिंगानुपात (0-6 बरिस के बच्चा सभ में) ई बिहार के सबसे निचला 38वां जिला रहल। लालगंज सीडी ब्लॉक के घटारो चतुर्भुज सभसे बेसी आबादी वाला गाँव रहल आ राघोपुर सभसे बेसी रकबा वाला गाँव रहल।
भाषा
जनगणना के आँकड़ा अनुसार जिला के 95.09 % आबादी हिंदी बोले वाला आ 4.80 % लोग उर्दू बोले वाला रहल; हालाँकि, 69.88 % लोग आपन भासा के हिंदी के अंतर्गत "अन्य" के श्रेणी में रखलें आ खाली 25.10 % लोग आपन भासा हिंदी मनलें। इलाका के मुख्य बोली बज्जिका हवे जे मैथिली भाषा के एगो वेरायटी हवे।
बरैला झील
वैशाली जिला के पूरबी हिस्सा में जंदाहा ब्लॉक में बरैला झील बाटे। ई इकोलॉजी के हिसाब से बहुत महत्व के झील हवे। बिहार सरकार एह झील के इलाका के सालिम अली जुब्बा साहनी पक्षी बिहार के नाँव से संरक्षित क्षेत्र घोषित कइले बा। हालाँकि, एह घोषणा के बावजूद एकरे बिकास के दिसा में बहुत काम नइखे भइल।
मधेपुरा जिला
मधेपुरा जिला बिहार के 38 गो जिला में से एगो ह। ई कोशी प्रमंडल के एगो जिला ह।
किरीबुरू
अम्बेडकर नगर भारत के उत्तर प्रदेश राज्य में एक कसबा बाटे।
सेबास्टियान कुर्त्स
सेबास्टियान कुर्त्स (Sebastian Kurz; जनम 27 अगस्त 1986) एगो आस्ट्रियाई राजीनीतिक नेता बाने। कुर्त्स ऑस्ट्रिया के बिदेस मंत्री आ सामाजिक इंटीग्रेशन मंत्री रह चुकल बाने आ जब ऊ साल 2013 बिदेस मंत्री बनलें, यूरोप के सभसे कम उमिर के बिदेस मंत्री रहलें आ इनके उमिर 27 बरिस रहल। मई 2017 में ई ऑस्ट्रियाई पीपल्स पार्टी (ÖVP) के चेयरमैन बनलें आ हाल में भइल चुनाव में एह पार्टी के जीत के बाद अब ऑस्ट्रिया के चांसलर बनिहें।
कुजू, रामगढ
कुजू, रामगढ भारत के झारखंड राज्य में एक ठो कसबा बाटे।
सलाद
एकरे नाम के उत्पत्ति लैटिन भाषा से सैलेट से बतावल जाला जेकर मतलब नमकीन स्वाद वाला (साल्ट माने नून) खाना होला।
सलाद के भोजन में कबो परोसल जा सके ला हालाँकि, इनहन में अंतर होला:
वैदिक संस्कृत
वैदिक संस्कृत संस्कृत भाषा के पुरान रूप हवे जौना में वेद लिखल गइल बा। ई एक ठो पुरान इंडो आर्यन भाषा रहल जे अवेस्ता से मेल खाले। ई भाषा भारतीय-ईरानी शाखा के भाषा सभ में सबसे पुरान हवे।
सुपौल जिला
सुपौल जिला बिहार के 38 गो जिला में से एगो ह। ई कोशी प्रमंडल के एगो जिला ह।
मन
मन कवनो परानी के अइसन हिस्सा हवे जे ओह परानी के सचेत रूप से कौनों चीज के महसूस करे, समझे, सोचे-बिचारे, चाहत करे, तर्क करे आ निर्णय लेवे में सक्षम बनावे ला।  मन के अध्ययन करे वाला बिज्ञान मनोबिज्ञान हऽ आ मनोबिज्ञान के जानकार भा रिसर्चर लोग के मनोबैज्ञानिक कहल जाला। मन संबंधी रोग सभ के मनोरोग कहल जाला आ अइसन रोग के इलाज करे वाला डाक्टर के मनोरोग बिसेसग्य, अंग्रेजी में साइकियाट्रिस्ट, कहल जाला।
तुगलकाबाद किला
तुगलकाबाद किला (हिंदी: तुग़लक़ाबाद क़िला, ) भारत के राजधानी दिल्ली में एगो किला के खंडहर बाटे जवन गयासुद्दीन तुगलक के बनवावल हवे। ई किला 1321 ई में बन के पूरा भइल आ 1327 में एकरा के छोड़ दिहल गइल।
दीपसमूह
दीपमाला भा दीपसमूह (अंगरेजी:Archipelago, आर्किपेलगो) कई ठो दीप सभ के झुंड के कहल जाला। ई दीप सभ कौनों बिसेस पैटर्न में भी हो सकेलें या बिना पैटर्न के एहर-ओहर छितराइल भी हो सके लें। लंबाई में एगो लाइन नियर पैटर्न बनावे वाला दीप सभ से मिल के बनल दीप समूह के दीप कड़ी या द्वीप शृंखला (island chain) कहल जाला या आर्च (गोलाई लिहले लाइन) के रूप में होखला पर दीप चाप (island arc) वगैरह कहल जाला।
दीपसमूह सभ के उदाहरण में शामिल बाड़ें: इंडोनेशियाई दीपसमूह, अंडमान आ निकोबार दीप, लक्षद्वीप दीप, गैलापागोस दीप, जापानी दीपसमूह, फिलिपींस दीपसमूह, मालदीव, बेलेरिक दीप, बहामास, एजियन दीप, हवाई दीप, द कैनरी दीप, माल्टा, अजोर्स, कनाडा के आर्कटिक दीपसमूह, ब्रिटिश दीप, दीपसमूह सागर के दीप आ शेटलैंड। इनहन के कबो-कबो राजनीतिक सीमा से परिभाषित कइल जाला। उदाहरण खातिर, उत्तर-पूरुब प्रशांत तट पर खाड़ी दीपसमूह एगो बड़हन दीपसमूह के हिस्सा हवे जेह में भौगोलिक रूप से वाशिंगटन राज्य के सैन जुआन दीप सभ के सामिल कइल जाला; जबकि खाड़ी दीपसमूह आ सैन जुआन दीप सभ भौगोलिक रूप से संबंधित बाड़ें, मानव निर्मित भूराजनीतिक सीमा सभ के कारण इनहन के तकनीकी रूप से एकही दीपसमूह में सामिल ना कइल जाला।
बौद्ध मेरवन संस्कृत
बौद्ध संस्कृत भा बौद्ध मेरवन संस्कृत पुरान आ नया समय के संस्कृत के बीच के काल में रहल, बौद्ध धर्म के उपदेश अ ग्रंथ सभ में इस्तेमाल होखे वाली भाषा के कहल जाला।
लिखित इतिहास
लिखित इतिहास भा रेकार्डेड इतिहास लिखल गइल चीजन के आधार पर पुराना समय के घटना सभ के बिबरन, बिस्लेषण आ ब्याख्या हवे; पुराना समय के अइसन दौर के इतिहास जेकरे बारे में लिखित प्रमाण मौजूद बा। दुसरे अर्थ में जबसे कौनों जगह भा क्षेत्र के बारे में लिखल गइल चीज मिले लागे ला, ओह समय के बाद के दौर के लिखित इतिहास के दौर कहल जाला।
लिखित इतिहास के पहिले के चीज सभ के इतिहासी बिबरन खाती अन्य सबूत सभ पर आधारित होखे के परे ला, अइसन इतिहास के पुराइतिहास भा अंग्रेजी में प्रीहिस्ट्री कहल जाला।
कुरपनिया
कुरपनिया भारत के झारखंड राज्य में एक ठो कसबा बाटे।
राजबिराज
राजविराज नगरपालिका नेपाल के प्रदेश संख्या २ के सप्तरी जिला में एगो शहर आ नगरपालिका बा। ई नेपाल के सबसे पहिले टाउन प्लानिंग क के बसावल शहर ह। एह जिला के मुख्यालय (सदर मोकाम) भी हवे। पहिले के मलेठ, बोरिया (3,4,5,6,7), फर्सेट,हरिहरपुर(6), बिष्हरिया, कोमध्येपुरा (4,5,6,7), देउरी भौवा, दिधुवा गाविस सभ के राजविराज नगरपालिका में मिला के एह नया बिभाजन वाली नगरपालिका के रचना भइल। इहाँ के कुल जनसंख्या 69,803 बाटे।
बीन
बीन, महुअरि  या पुंगी (हिंदी-मराठी) एक ठो परंपरागत भारतीय बाजा हवे जे मुँह से हवा फूँक के बजावल जाला। ई एक ठो तुंबा नियर आकार के बाजा हवे जे में एक ओर से हवा फूँकल जाला आ दूसरा ओर दू गो नली निकलल होलीं जिनहन में रीड (पत्ती) कंपन करि के आवाज पैदा करे ले। नली पर कई गो छेद सुर निकाले बदे होलें।
ई बाजा आमतौर पर सँपेरा लोग के बाजा हवे आ आज काल्ह भी एह लोग द्वारा एके बजावत देखल जा सके ला।
जंगली मुर्गा
जंगली मुर्गा भारतीय उपमहादीप आ दक्खिन-पूरब एशिया में पावल जाए वाली चार ठो मुर्गा प्रजाति सभ के एकट्ठा नाँव हवे।
एह में सामिल बाने:
इनहन में से लाल जंगली मुर्गा आ मटियाहूँ जंगली मुर्गा के मेल से पैदा भइल प्रजाति के पोसुआ बना लिहल गइल जिनहन के देसी मुर्गा (चिकन) कहल जाला। आज ई दुनिया के सभसे प्रमुख मांसाहार में शामिल बा।
यारलुंग त्सां पो गॉर्ज
यारलुंग त्सां पो गॉर्ज भा यारलुंग त्सां पो ग्रैंड कैनियन ब्रहमपुत्र नदी द्वारा हिमालय के काट के बनावल गइल बिसाल गॉर्ज (गहिरी घाटी) हवे। तिब्बत में एह नदी के नाँव यारलुंग त्सांग पो हवे आ ई नदी मानसरोवर झील के लगे आंग्सी ग्लेशियर से निकले के बाद दक्खिनी तिब्बत में पच्छिम से पूरुब ओर के बहे ले एकरे बाद अचानक अपना दहिने मुड़े ले आ हिमालय के पार करे ले; जहाँ ई नदी एह बिसाल आ ऊँच परबत श्रेणी के पार करे ले, ई गहिरी घाटी (कैनियन भा गॉर्ज) बने ले। एकरे बाद नदी भारत के अरुणाचल आ आसाम राज्य के ओर बहे ले।
कुछ स्रोत के मोताबिक ई दुनिया के सभसे गहिरी घाटी हवे आ लंबाई में भी ई अमेरिका के ग्रैंड कैनियन से कुछ लमहर होखे के कारन दुनिया के सभसे बिसाल कैनियन हवे।
10 जुलाई
तिहुआर, छुट्टी अउरी खास महत्व
रक्षा मंत्री बाड़न
सोलुखुम्बु जिला
सोलुखुम्बु जिला नेपाल के कोशी प्रदेश के 14 जिला में से एगो ह। जइसे की नाम से पता चल रहल बा ई जिला दुगो क्षेत्र सोलु आ खुम्बू के एक साथ रख के बनावल गइल बा।
ई जिला के मुख्यालय सल्लेरी में बा। जिला के कुल क्षेत्रफल 3,312 km2 बा आ 2011 के जनगणना के हिसाब से जिला के जनसंख्या 105,886 बा
माउंट एवरेस्ट ई जिला के उत्तरी हिस्सा में सगरमाथा राष्ट्रीय उद्यान के साथ पड़ेला।
शंख
मुख्य रूप से ई धार्मिक कारज में बजावल जाला। प्राचीन काल में जुद्ध के सुरुआत में शंख बजावे के बात कहल गइल बाटे।
एशिया के भूगोल
एशिया के भूगोल, एशिया महादीप के भूगोलीय बर्णन बा एकरे भूगोलीय क्षेत्र में बिभाजन के बर्णन बाटे। ई दुनियाँ के सभसे बड़ महादीप हवे आ पृथ्वी के कुल जमीनी हिस्सा के लगभग तीस प्रतिशत हिस्सा कभर करे ला; सभसे ढेर जनसंख्या वाला महादीप भी हवे आ लगभग 60 प्रतिशत जनसंख्या यही महादीप पर निवास करे लें। एशिया में लगभग 50 से ढेर देश बा। परंपरागत रूप से एशिया के बिभाजन उत्तर एशिया (रूस वाला हिस्सा), मध्य एशिया, पुरबी एशिया, दक्खिन पूरबी एशिया, दक्खिन एशिया आ दक्खिन पच्छिम एशिया में कइल जाला।
जिउतिया
जिउतिया या जितिया (𑂍𑂨𑂟𑂲: 𑂔𑂱𑂇𑂞𑂱𑂨𑂰) एक ठो हिंदू तेहवार बाटे जे भारत के उत्तर प्रदेश, बिहार में आ नेपाल देस में मनावल जाला। एह तेहवार में औरत लोग बिना अन्न पानी के भुक्खे लीं।
अवधि आ भोजपुरी संस्कृति ब्रत,तिउहार के धनि संस्कृति मानल जालिस। एहि संस्कृति में पुत्र के लम्बा आयु खाती कुआर  अँधरिया के अष्टमी तिथि भा कुआर शुदी अष्टमी तिथि के मेहरारू लोग के द्वारा कइल जाएवला बहुत कठिन तिउहार ह जिउतिया । एह तिउहार में खर तक मुंह में ना लगावल जाये के कारन एकरा के खर -जिउतिया भी कहल जाला। भोजपुरी में जब केहु के कवनो बड़ दुर्धटना से जब जान बाँची जाला तब ई कहल जाला की फलाना के माई खर-जिउतिया कइले होइन्हे एहि से उनकर जान बाँचल। भोजपुरी संस्कृति में ई तिउहार कुआर  अँधरिया के अष्टमी तिथि  के दिन आ अवधी संस्कृति में यी तिउहार कुआर शुदी अष्टमी तिथि के दिन मनावल जाला| ई तिउहार हिंदी भाषा में "जीवित्पुत्रिका" के नाम से जानल जाला।
पौराणिक प्रसंग
महाभारत में द्रोणाचार्य के बेटा अश्वस्थामा जब पाण्डवं के लईकन के मारी देले त पांडव बहुत दुखी भइल रहन। तब शोक से ब्याकुल द्रोपती ऋषि धौम्य के लगे जा के लईकन के लम्बा उमिर के उपाय पुछला प ऋषि धौम्य सतयुग के राजा जीमूतवाहन के कथा सुनवाले आ एह ब्रत के उपाय बतवले रहन।  तब से ई ब्रत भोजपुरी आ अवधी संस्कृति में जुट गयील।
राजा जीमूतवाहन के कथा
सतयुग में जम्बूद्वीप नाव के जगह प एगो बहुत प्रतापी राजा रहन उनकर नाम रहे जीमूतवाहन। एक हाली उ अपना मेहरारू सुभगा के संगे ससुरारी जा के रहे लगले। अचानक राति के उनका कवनो मेहरारू के रोये के आवाज सुनाई देलस। वोह आवाज के पीछा करत उ मेहरारू लगे जा के रोये के कारन पुछला प मेहरारू एगो दुष्ट गरुण के बारे में बतवलस जवन गांव के लईकन के खा जात रहे उहे गरूण आज एह मेहरारूके  बेटा  के उठा ले गइल रहे। राजा मेहरारू से ओकरा लईका के बचावे के बचन देके वोह जगह पहुँचले जहाँ गरूण रोज मॉस खाए आवत रहे। राजा के देख के गरूण उनका प झपटलस आ उनकर बयां बाहीं नोच लेलस तब राजा आपन दाहिना अंग ओकरा आगे क देले ई देख के गरूण उनका से पुछलस की तू त आदमी नईख  बुझात, का तू कवनो देवता हव तब राजा कहले की हम सूर्यवंस में उत्पन्न शालिबाहन के पुत्र हईं। राजा के उदारता देख के गरूण राजा से बरदान मांगे के कहला प राजा आजतक के खाइल सब लईकन के जीवित होखे के आ आज बाद कवनो लईका के अकाल मृत्यु से बचावे के बरदान मंगले। तब गरुण नागलोक से अमृत ले- आके सब मरल लईकन के जिआ देले आ जिउतिया के ब्रत के बारे में बतवले आ ई ब्रत करे वाला के पुत्र के अकाल मृत्यु से बचावे के बरदान दिहले।
ब्रत के बिधि
कुआर अंधारिया के सत्तमी तिथि के सांझी खा सतपुतिआ के तरकारी बूंट डाल के बनावल आ खाइल जाला एह दिन नदी किनारे भा पोखरी प जा के खरी और तेल नेनुआ के पत्ता पर रख के चिल्हो-सियारो के दिहल जाला।  आम के दतुवन से मुँह धोवल जाला सांझीखा ओठँघन पकावे आ खाए के चलन बा। । अष्टमी तिथि के भोर में सरगही खाए के चलन बा लेकिन सुरुज उगला के बाद से कुछ भी मुँह में ना डालल जाला। आदतन दांत आदि खोदे खाती खरिका आदि भी मुँह में डाले के पावंदी मानल जाला। पूरा निराजल  ब्रत रहिके के सांझी खा जिउतिया के नेनुआ के पत्ता प धके पूजा करेके आ जीमूतवाहन के कथा सुने के चलन बा। कथा के बाद लईकन के जिउतिया ठेका के मेहरारू लोग पहिन लेला आ सालभर पहिरले रहेला लोग। मेहरारू के ज गो लईका लईकी रही त गो जिउतिया सोना के भा चानी के बानवे के चलन बा।जिउतिया ब्रत के पारण नवमी तिथि में कइल जाला।
ब्रत के महत्व
ई ब्रत जहां मेहरारू के त्याग के मूर्ती प्रमाणित करेला ओहिजे महतारी के बेटा के प्रति महान प्रेम भी देखावेला। हर बेटा आज के दिन अपना खाती मतारी के भूखल देख के  मन में मतारी के प्रति पवित्र  भावना के बिकास करे ला जवन परिवार के बांधेवाला प्रेम बंधन के अउर मजबूत करेला। श्रद्धा सबुर आ बिस्वास के सत्यता प्रमाणित करेवाला ई तिउहार अब अन्य संस्कृति में भी लउके लागल बा।
रोहतास के किला
रोहतास के किला भारतीय राज्य बिहार मे सोन नदी के तीरे एगो किला बाटे। ई जिला मुख्यालय सासाराम आ डेहरी दुनो नगरन से पहुँचल जा सके ला। मानल जाला कि ई भारत के सभसे पुरान किला सभ मे से एगो बाटे।
देसी मुर्गा
देसी मुर्गा या मुर्गा या चिकन (Gallus gallus domesticus), जंगली मुर्गा सभ के पालतू बनावल प्रजाति हवे जेकरा के अंडा आ माँस खातिर पोसल जाला। ई दुनिया के सभसे प्रचलित मांसाहार में से एक बा। इनहने के एक ठो खास नसल ब्रायलर मुर्गा हवे जे मुर्गी फारम सभ में मुख्य रूप से माँस खातिर पोसल जाला।
राष्ट्रपति भवन
राष्ट्रपति भवन भारत के राजधानी दिल्ली में भारत के राष्ट्रपति के निवास बाटे। राष्ट्रपति भवन नाँव के प्रयोग ख़ाली बिल्डिंग खातिर भी होला जवना में दफ्तर, आवास आ गेस्ट रूम बाड़ें, आ ई नाँव पुरा आवासीय परिसर खातिर भी इस्तेमाल होला जवना में आसपास के बाग़ आ ख़ाली जगह भी गिन लिहल जाला। ई पुरा परिसर कौनों राष्ट्राध्यक्ष के आवास के रूप में दुनिया के सभसे बड़ा परिसर रहे जबले कि तुर्की के राष्ट्रपति के आवास 29 अक्टूबर 2014 के ना खुल गइल। पहिले एकरा के वायसरॉय हाउस कहल जाय।
ट्रिपल एक्स: रिटर्न ऑफ जैन्डर केज
ट्रिपल एक्स: रिटर्न ऑफ जैन्डर केज (xXx: Return of Xander Cage) ट्रिपल एक्स सीरीज के तिसरही फिलिम हवे। एह सीरीज के बाकी फिलिम सभ नियर एहू में मुख्य भूमिका में विन डीजल बाने। ई फिलिम 20 जनवरी 2017 के अमेरिका में रिलीज भइल आ भारत में एकरा के 14 जनवरी 2017 के रिलीज कइल गइल रहल। फिलिम के डाइरेक्टर डी. जे. क्रूसो बाड़ें आ भारतीय लोग खाती खास बात कि एह फिलिम में दीपिका पादुकोणो रोल कइले बाड़ी। फिलिम के अन्य मुख्य कलाकार लोगन में डोनी येन, क्रिस वू, रूबी रोज, टोनी जा, नीना दोब्रेव, टोनी कोलेट, एरियाड्ना गुटीएरेज, हर्माइनी कोरफील्ड आ सैमुएल एल. जैक्शन लोग बाड़ें। ई फिलिम ट्रिपल एक्स (2002) आ ट्रिपल एक्स: स्टेट ऑफ दि यूनियन (2005), दुनों के सीक्वल के रूप में ट्रिपल एक्स फिलिम सिरीज के तिसरकी फिलिम हवे।